মহিলা ক্রিকেট বিশ্বকাপ বাছাইপর্ব
১৯৭৩ সালে প্রথমবারের মতো মহিলা ক্রিকেট বিশ্বকাপ অনুষ্ঠিত হয় এবং প্রথম সাতটি আসরে অংশগ্রহণকারী দলসমূহকে আন্তর্জাতিক মহিলা ক্রিকেট কাউন্সিল (আইডব্লিউসিসি) কর্তৃক সুপারিশক্রমে আমন্ত্রণ আকারে নির্ধারণ করা হয়েছিল। ২০০৫ সালের ক্রিকেট বিশ্বকাপের জন্য ২০০৩ সালে প্রথম বাছাইপর্ব প্রতিযোগিতার আয়োজন করা হয়। নেদারল্যান্ডসে অনুষ্ঠিত ঐ প্রতিযোগিতায় আয়ারল্যান্ড শিরোপা জয় করে। এরপর ধারাবাহিকভাবে আরও তিনটি প্রতিযোগিতা অনুষ্ঠিত হয়েছে। ২০০৮ সালে দক্ষিণ আফ্রিকায় পাকিস্তান ও ২০১১ সালে বাংলাদেশে ওয়েস্ট ইন্ডিজ বিজয়ী হয়। সর্বশেষ ২০১৭ সালের প্রতিযোগিতাটি ফেব্রুয়ারি, ২০১৭ সালে শ্রীলঙ্কায় অনুষ্ঠিত হয়। এতে ভারত দক্ষিণ আফ্রিকাকে পরাজিত করে চ্যাম্পিয়ন হয়।
স্কটল্যান্ড জাতীয় মহিলা ক্রিকেট দল
আগস্ট, ১৯৩২ সালে ইংল্যান্ডের বিপক্ষে প্রথমবারের মতো মহিলাদের আন্তর্জাতিক ক্রিকেট খেলায় অংশগ্রহণ করে স্কটল্যান্ড দল। ওরচেস্টারের নিউ রোডে অনুষ্ঠিত ঐ খেলাটিই তাদের প্রথম আন্তর্জাতিক খেলা ছিল। উদ্বোধনী ঐ খেলার চার সদস্য বেটি স্নোবল, মার্টল ম্যাকলাগান, জয় লিবার্ট ও বেটি আর্কডেল পরবর্তীতে ইংল্যান্ডের পক্ষে টেস্ট ক্রিকেটে অংশগ্রহণ করেছিলেন। ১৯৩২ সালের পর ১৯৭৯ সালে পূর্ব পর্যন্ত আর খেলেনি। ১৯৭৯ সালে ওরচেস্টারশায়ারের মলভার্ন কলেজে জুনিয়র ইংল্যান্ড দলের বিপক্ষে অংশ নেয়। ২০শ শতকের বাদ-বাকী সময়ে দলটি মাঝে-মধ্যে খেলতে থাকে। ২০০০ সাল থেকে নিয়মিতভাবে প্রতিযোগিতায় অংশ করে আসছে দলটি।